Részvételi Szabályzat az Online Múzeumok Éjszakája 2020 – Nyomozás a múzeumban című játékban

A **Rómer Flóris Művészeti és Történeti Múzeum** (székhelye: 9021 Győr, Király utca 17. továbbiakban: **„Szervező”**) **„Nyomozás a múzeumban”** elnevezéssel játékot hirdet, amelyben Résztvevő (továbbiakban: Játékos) jelen részvételi szabályzatban foglaltak szerint vehet részt.

**A játék időtartama:**

2020. június 27-én 18.00-tól június 28-án 18.00-ig, amely időtartamot a Szervező egyéni döntés alapján meghosszabbíthat.

**Eredményhirdetés:** a játék lezárásának napját követő 1 héten belül, a Rómer Flóris Művészeti és Történeti Múzeum Facebook-felületén.

**A játékban résztvevők részvételükkel minden tekintetben, kifejezetten elfogadják a jelen szabályzatot.**

**A játék menete:**

Játékosok a http://romer.hu/online-muzeumok-ejszakaja-2020/ oldalon a Lebonyolító által élesített játékot végigjátszva a játék végső megoldását a nevük, telefonszámuk és e-mail-címük megadása mellett a [nyomozzamuzeumban@gmail.com](mailto:nyomozzamuzeumban@gmail.com) e-mail-címre küldhetik be. A Szervező két külön játékot tesz elérhetővé:  
1. Nyomozás a múzeumban – Játék családoknak: 10 állomásos nyomozójáték

2. Nyomozás a múzeumban – Játék vérbeli nyomozóknak: 15 állomásos nyomozójáték  
Egy résztvevőtől maximum egy helyes megoldás fogadható el játékonként. A nyereménysorsoláson az a Játékos vehet részt, aki a játék időtartamán belül, a kiírásnak megfelelően küldte be a megfejtést, nevét, e-mail-címét és telefonszámát a megadott e-mail-címre. Egy-egy nyertes, illetve két-két várólistás személy kerül kisorsolásra, arra az esetre, ha a nyertesek nem tudnak, vagy nem kívánnak a nyereménnyel élni, és ezt az értesítéstől számított 12 órán belül a Szervezők felé jelzik.

**Részvételi feltételek a nyereményjátékban:**

A játékban részt vehet minden magyarországi személy, aki a 14. életévét betöltötte. A kiskorúak esetében a szülői felügyeletet gyakorló személy előzetes hozzájárulása szükséges a játékban való részvételhez.

Egy nyertes egy nyeremény átvételére jogosult.

A játékban nem vehetnek részt a Szervező, Lebonyolító alkalmazottai és azok közeli hozzátartozói (Ptk. 685.§ b) pont).

Kizárásra kerül, aki bármilyen módon veszélyezteti a játék tisztességes lebonyolítását, illetve a jelen Szabályzatban részletezett adatkezelési hozzájárulást a játék időtartama alatt, vagy a sorsolást megelőzően visszavonja. A kizárás tényéről a Szervező nem értesíti a Játékost.

Amennyiben a nyertes cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak a törvényes képviselőjével együtt jogosult.

**A nyeremények:**

1. Nyomozás a múzeumban – általános játék

* **1 db családi belépő a Rómer Flóris Művészeti és Történeti Múzeumba**

## 1 db 2 főre szóló belépőjegy [LUZ&SOMBRA – JUAN GYENES FOTÓMŰVÉSZETE](http://romer.hu/luzsombra-juan-gyenes-fotomuveszete/) című kiállításra

* **1 db könyvcsomag (válogatás a múzeum kiadványaiból)**

2. Nyomozás a múzeumban – könnyített játék

* **1 db családi belépő a Rómer Flóris Művészeti és Történeti Múzeumba**

## 1 db 1 főre szóló táborozási lehetőség a Csikóca Alkotótáborban (időpont: 2020. 08. 03-07.)

* **1 db múzeumpedagógiai ajándékcsomag (válogatás a múzeum kiadványaiból és játékaiból)**

A nyeremény pénzre át nem váltható.

Az alábbi eljárás mindkét nyereményre egyénileg vonatkozik:

A nyertest a szervező e-mailben értesíti. Amennyiben nyertes az e-mailben elküldött értesítésre nem reagál 12 órán belül, úgy a második helyen kisorsolt személy jogosult a nyereményre. Emellett amennyiben a nyertes a jelen játékszabályzatban foglaltak szerint nem tudja, vagy nem kívánja a nyereményt igénybe venni, ezt a nyereményről szóló értesítéstől számított 12 órán belül köteles jelezni a [nyomozzamuzeumban@gmail.com](mailto:nyomozzamuzeumban@gmail.com) e-mail-címen. A lemondásról való nyilatkozat vissza nem vonható. Így a második helyen kisorsolt személy jogosult a nyereményre. Amennyiben a második helyen kisorsolt személy sem reagál 12 órán belül az e-mailre, vagy a fentiek szerint leírt módon nem tud/kíván élni a nyeremény lehetőségével, abban az esetben a harmadik helyen kisorsolt személy jogosult a nyereményre.

A nyereménnyel kapcsolatban felmerülő adókötelezettség teljesítése során a Lebonyolító és a Játékos kötelesek együttműködni. A Szervező nyereménnyel kapcsolatban közvetlenül felmerülő adó/járulék megfizetését vállalja. A Szervező nem vállalja a nyeremény átvételével (pl.: útiköltség), felhasználásával vagy egyébként, a nyereménnyel kapcsolatosan felmerülő egyéb költségek megfizetését.

A nyertes által megadott személyes adatok hiányosságáért/hibájáért (pl. névelírás, email-cím elírás stb.) a Szervező semmiféle felelősséget nem vállal.

A nyereményt a nyertes Játékos helyett közokiratba vagy magánokiratba foglalt meghatalmazással meghatalmazottja is átveheti oly módon, hogy a meghatalmazás tényéről a Szervezőt előzetesen értesíti, és a meghatalmazás eredeti példányát a Szervező részére átadja.

**Személyes adatok kezelése:**

A Játékos a játékban való részvételével hozzájárul, hogy a Szervező személyes adatait díjmentesen nyilvántartásba vegye és a jelen nyereményjáték lebonyolítása és dokumentálása céljára a jövőben is díjmentesen kezelje a személyi jövedelemadóról szóló 1995. évi CXVII. törvényben foglalt célból, és a Nyereményjáték lebonyolítása és dokumentálása céljára. További harmadik személyeknek a Szervező ezen adatokat nem adja tovább, kivétel jogszabályi kötelezés.

A Játékos e részvételi szabályzat alapján teljes körű tájékoztatást kap az adatkezelés céljáról, időtartamáról és kezelésének módjáról, valamint a jogorvoslati lehetőségekről. A Szervező bármikor lehetőséget biztosít a nyertesnek arra, hogy tájékoztatást kérjen személyes adatai kezeléséről, kérje azok törlését vagy helyesbítését a következő címen: Rómer Flóris Művészeti és Történeti Múzeum (9021 Győr, Király utca 17., titkarsag@romer.hu)

**Vegyes rendelkezések:**

A játékban való részvétellel a Játékos kijelenti, hogy jelen részvételi szabályzatot megismerte, az abban foglaltakat tudomásul vette és magára kötelezőnek ismeri el.

A Játékos hozzájárul, hogy róla a nyeremény-átadó eseményen vagy a nyereményhez kapcsolódóan a nyeremény-átadó eseményen kívül (ez utóbbi esetben előzetes egyeztetést követően) hang, film-, és képanyagok készüljenek, és azokat a Szervező reklámcélokból – időben és térben korlátlanul – valamennyi felhasználási módra nézve felhasználni jogosult, és ezért a Játékost ellenszolgáltatás nem illeti meg.

Jelen szabályzat visszavonásig érvényes. A Szervező fenntartja magának a jogot, hogy a jelen Játékszabályzatot egyoldalúan módosítsa, illetve kiegészítse, erről haladéktalanul tájékoztatja a Játékosokat a <http://romer.hu/online-muzeumok-ejszakaja-2020/> és a <https://www.facebook.com/RomerMuzeum/> oldalakon.

Amennyiben a játék során visszaélés vagy csalás gyanúja merül fel, a Szervező fenntartja magának a jogot, hogy a játékot szüneteltesse, vagy törölje, vagy valamely pályázót kizárjon a nyereményjátékból.

A Szervező kizárja felelősségét a játékkal kapcsolatos bármilyen kommunikációs anyagban előforduló nyomdai hibáért, elírásért.

A Szervezők kijelentik, hogy a nyereményjátékot a Facebook semmilyen formában nem támogatja, azzal összefüggésbe nem hozható.

A játékról szóló információk – így a jelen Szabályzat – megtalálhatók a <https://www.facebook.com/RomerMuzeum/> és a <http://romer.hu/online-muzeumok-ejszakaja-2020/> internetes oldalon, illetve információ kérhető a Szervezőtől a nyomozzamuzeumban@gmail.com e-mail címen.

Győr, 2020. június 25.